**Ljubiša Pavković** (Beograd, 14. juni 1947) je srpski harmonikaš.

Život
-----

Rođen je u Beogradu 1947. Član Narodnog orkestra Radio-televizije Beograd postao je 1970, a od 1981. njegov umetnički rukovodilac sve do 2010.
Veliku ljubav prema harmonici nasledio je verovatno izmešanim genima od oca Bogdana, poreklom Ličanina, i majke Mire, poreklom Makedonke, te je sa lakoćom svirao melos čitavog Balkana. Počeo ja da svira sa pet godina. 1970. godine postaje član Narodnog orkestra RTB, a od 1981. godine rukovodio je najznačajnijim orkestrom narodne muzike, kome je podario poseban autentičan ton i interpretativnu efikasnost i koji je pod njegovim *budnim okom* izrastao u naš najreprezentativniji orkestar narodne i starogradske muzike. Na čelu Narodnog orkestra snimio je veliki broj pesama i igara, koje se čuvaju u Fonoteci Radio Beograda kao nacionalno blago. Kao mladi solista na harmonici, na Međunarodnom festivalu u Dižonu 1966. godine, u konkurenciji učesnika iz 25 zemalja osvaja prvo mesto.

Dobitnik je mnogih značajnih nagrada, ali se posebno izdvaja nagrada iz 2000. godine, kada je na takmičenju harmonikaša u Moskvi dobio specijalnu nagradu za izuzetno muziciranje - *Srebrni disk*, koji mu je uručio šef Katedre Ruske muzičke akademije Fridrih Lips, što praktično znači da je proglašen za najboljeg hamonikaša sveta. Prema rečima našeg čuvenog kompozitora Radoslava Graića: *U Ljubišinoj harmonici objedinjeni su topli, ljudski glas, setna violina, virtuozna frula, moćne orgulje i osećajna slovenska duša*. Ceo svoj umetnički život popularni *Pavke* je posvetio izučavanju balkanskog folklora, otkrivajući njegove tajne i negujući njegove autentične vrednosti i lepote. Najkraće - široka balkanska duša.

Festivali
---------

* 1975. Beogradski sabor - *Bitolčanka oro* (prva nagrada stručnog žirija)
* 1976. Ilidža - *Čigra kolo*
* 1982. Ilidža - *Nevestino oro*
* 1983. Hit parada - *Kosmajski biser*
* 2012. Moravski biseri - *Zlatna harmonika*, nagrada festivala
* 2019. Sabor, Beograd - Nacionalno priznanje za narodnu muziku Srbije

Priznanja
---------

* Estradna nagrada Srbije
* Godišnja nagrada Radio Beograda, 1991.
* Srebrni disk na Mešunarodnom festivalu bajana u Moskvi, 1999.
* Zlatni beočug, nagrada Kulturno prosvetne zajednice grada Beograda, 2007.
* „Maestro internacional" za 2008, nagrada Međunarodnog muzičkog centra iz Beograda.
* Estradno-muzička nagrada za životno delo, dodeljena od strane Saveza estradno-muzičkih umetnika Srbije (SEMUS), 2017.
* Nacionalni estradno-muzički umetnik Srbije, priznanje od strane SEMUS-a, 2019.
* Specijalna nagrada za izuzetno muziciranje *Srebrni disk*, Međunarodni festival harmonike u Moskvi 2000. godine

Izvori
------

1. ↑  „Ljubiša Pavković (1947)" (sr). www.riznicasrpska.net. Arhivirano iz originala na datum 2021-01-18. Pristupljeno 4. 2. 2011.
2. ↑  „Ljubiša Pavković, nema ništa bez duše balkanske" (sr). www.novosti.rs. Pristupljeno 28. 12. 2013.
3. ↑  D, S. (12. 10. 2017). „Priznanja istaknutim umetnicima"". Novosti. Pristupljeno 5. 11. 2019.
4. ↑  „Sabor narodne muzike, nove pesme za antologiju"". rts. 3. 11. 2019. Pristupljeno 5. 11. 2019.
5. ↑  „Ljubiša Pavković, Nema ništa bez duše balkanske" (sr). www.novosti.rs.